是故君子大牢而祭谓之礼。匹士大牢而祭谓之攘。谓之礼称也谓之攘不称也
管仲镂簋朱纮。山节藻棁。君子以为滥矣。镂簋簋有雕镂之饰纮冕之系以组为之自领下屈而上属于两旁之笄垂余为缨天子朱诸侯青大夫士缁滥放溢也
晏平仲祀其先人。豚肩不揜豆。浣衣濯冠以朝君子以为隘矣。管仲丰而不称晏子杀而不称者也隘陋也
滥也。隘也。即不称之弊。
是故君子之行礼也。不可不慎也。众之纪也。纪散而众乱。
孔子曰。我战则克。祭必受福。盖得其道矣。
国之大事。在祀与戎。故特举二者为言。论语临事而惧。好谋而成。齐必变食。居必迁坐。足以知圣人非侥幸以求胜。媚妄以渎神也。
——未完待续 ——
____________________________________________________________________________
北京大方广文化公益网